b'\n_START_ARTICLE_\nJurgis Algirdas Juozulynas\n_START_PARAGRAPH_\nJurgis Algirdas Juozulynas (g. 1941\xc2\xa0m. baland\xc5\xbeio 15 d. Kap\xc4\x8diamiestyje)\xc2\xa0\xe2\x80\x93 Lietuvos gydytojas, habilituotas biomedicinos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1973\xc2\xa0m. baig\xc4\x97 medicin\xc4\x85 Vilniaus universitete. 1992\xc2\xa0m. habilituotas biomedicinos moksl\xc5\xb3 daktaras._NEWLINE_1973\xe2\x80\x931981\xc2\xa0m. dirbo Epidemiologijos, mikrobiologijos ir higienos institute. 1981\xe2\x80\x931988\xc2\xa0m. Medicinos moksl\xc5\xb3 koordinavimo tarybos mokslinis sekretorius. 1988\xe2\x80\x931993\xc2\xa0m. Sveikatos apsaugos ministerijos Mokslo ir mokymo skyriaus vir\xc5\xa1ininkas. 1993\xe2\x80\x931996\xc2\xa0m. Sveikatos program\xc5\xb3 koordinavimo centro, 1997\xe2\x80\x931998\xc2\xa0m. Sveikatos teis\xc4\x97s ir ekonomikos centro direktorius, nuo 1998\xc2\xa0\xe2\x80\x93 direktoriaus pavaduotojas. Nuo 1985 m. d\xc4\x97sto Vilniaus universitete, nuo 1994\xc2\xa0m. profesorius. Nuo 1998\xc2\xa0m. Darbo ir gaisrin\xc4\x97s saugos katedros profesorius._NEWLINE_Tarptautinio \xc5\xbeurnalo \xe2\x80\x9eActa medica Lituanica\xe2\x80\x9c, \xc5\xbeurnal\xc5\xb3 \xe2\x80\x9eMedicinos teorija ir praktika\xe2\x80\x9c ir \xe2\x80\x9eVisuomen\xc4\x97s sveikata\xe2\x80\x9c redakcin\xc4\x97s kolegijos narys, \xc5\xbeurnalo \xe2\x80\x9eSveikatos mokslai\xe2\x80\x9c redakcin\xc4\x97s kolegijos pirmininkas. Lietuvos katalik\xc5\xb3 moksl\xc5\xb3 akademijos narys, Tarptautin\xc4\x97s ekologijos ir \xc5\xbemoni\xc5\xb3 saugos moksl\xc5\xb3 akademijos tikrasis narys, Valstybinio eksperimentin\xc4\x97s ir klinikin\xc4\x97s medicinos instituto senato narys, Ftiziatrijos ir pulmonologijos centro mokslin\xc4\x97s tarybos narys.\n_START_SECTION_\nMokslin\xc4\x97 veikla\n_START_PARAGRAPH_\nMokslinio darbo sritys\xc2\xa0\xe2\x80\x93 \xc5\xbemogaus organizmo psichofiziologiniai ypatumai, profesin\xc4\x97 adaptacija, reabilitacija, gyvenimo kokyb\xc4\x97s tyrimai ir sveika gyvensena. 6 i\xc5\xa1radim\xc5\xb3 autorius. Spaudoje paskelb\xc4\x97 230 mokslini\xc5\xb3 darb\xc5\xb3 aktualiais medicinos ir profesin\xc4\x97s saugos, sveikos gyvensenos ir lig\xc5\xb3 profilaktikos klausimais.'